אנדרטת מגיני הרובע היהודי במלחמת השחרור

אנדרטת מגיני הרובע היהודי במלחמת השחרור היא אתר זיכרון לזכר 75 חללי צה"ל שנפלו במלחמת העצמאות בתש"ח (1948), בהגנה על הרובע היהודי בירושלים ובמקומות אחרים ושנטמנו, באתר זמני ברובע היהודי, בהר הזיתים ובבית הערבה שנשארו בסיום המלחמה בשליטת הירדנים. לאחר מלחמת ששת הימים הובאו שרידי ההרוגים שנקברו ברובע היהודי לקבורה בבית הקברות הר הזיתים. במקום קבורתם הארעי נמצא כיום אתר הגלעד. האנדרטה בנויה מאבן גיר חברונית.

האנדרטה נקראת ע"ש מגיני הרובע היהודי אולם מונצחים בה גם שאר חללי צה"ל שקבריהם נמצאו מחוץ לגבולות המדינה דאז. היא נבנתה בשל העובדה שלקרובי הלוחמים הללו לא הייתה גישה לקברי יקיריהם והם ביקשו ממשרד הביטחון אתר שבו יוכלו להתייחד עם זכרם. 

האנדרטה ניצבת בכניסה אל גן הנעדרים בבית הקברות הצבאי בהר הרצל בירושלים.

לאנדרטה צורה שמזכירה סמטה צרה מקורה, בדומה לרחובות העיר העתיקה בירושלים. לאנדרטה 2 קשתות ובראשם חקוקים הפסוקים: 

על שני קירות הסמטה לוחות שיש עם שמות הנופלים. 

האנדרטה תוכננה על ידי האדריכל ד"ר אשר חירם, מתכנן בית הקברות הצבאי בהר הרצל. היא נחנכה בכ"ט באב תשי"ז, 26 באוגוסט 1957.

ראו גם 
 הרובע היהודי במלחמת העצמאות
 אנדרטאות מלחמת העצמאות בישראל

קישורים חיצוניים 

 דף האנדרטה באתר יזכור
 אתר ההנצחה ללוחמי הרובע היהודי באתר הרובע היהודי

אנדרטאות בבית הקברות הצבאי בהר הרצל
מגיני הרובע היהודי במלחמת השחרור
הרובע היהודי במלחמת העצמאות
רובע יהודי